stanford-oval/wikipedia huggingface dataset:
אווה פרנסיס
ביוגרפיה

פרנסיס נולדה בשם שריתה אלפסי בטנג'יר, שבמרוקו. בשנת 1963 עלתה יחד עם משפחתה לישראל, והתגוררה בפתח תקווה. כבר בגיל 8, עוד כשגרה בטנג'יר, היא החלה לשיר מוזיקה בסגנון קופלאס (ז'אנר ייחודי ליהודים דוברי הלדינו). בשנת 1968, כשהיא בגיל 16, זיהה האמרגן אברהם אלון את כשרונה והיא החלה לעבוד איתו כמנהלה האישי. בעצתו, היא אימצה את שם הבמה "אווה פרנסיס", וזאת כדי לא להיות מזוהה עם זמרת ישראלית שכשלה משנות הארבעים ששמה שריתה.
פרנסיס הופיעה ברחבי הארץ במועדונים ובבתי מלון ושרה בשפות שונות: עברית, ספרדית, צרפתית, איטלקית ואנגלית. בתחילת שנות השבעים, לאחר שסיימה לעבוד עם אברהם אלון, החלה לעבוד עם האמרגן איתן גפני.
בשנת 1971 ביצעה לראשונה הקלטה באולפן הקלטות. השיר הראשון שהקליטה היה "ים של דמעות", שגרף הצלחה גדולה באותה השנה (בשנת 1985, השיר הוקלט כגרסת כיסוי על ידי הזמר זוהר ארגוב ויצא לאור בתקליט הנושא את שמו: "ים של דמעות", ובשנת 2003 בוצע על ידי הזמרת נינט טייב במסגרת הגמר הגדול של "כוכב נולד").
בשנת 1972, הקליטה את השירים "אני תמיד כזאת", "אתה" ואת "היו שני חברים". בשנת 1973, השתתפה בפסטיבל הקצב הלועזי ושרה באיטלקית את השיר "הפרפר".
לאחר מכן, טסה לדרום אפריקה למסע הופעות שנמשך חצי שנה. כשחזרה לישראל, הופיעה בפני חיילים במהלך מלחמת יום הכיפורים, ובסוף אותה השנה שבה לדרום אפריקה, בה הופיעה עד שפרשה מעולם המוזיקה בשנת 1978.
בשנת 1991 שבה לישראל. בשנת 1995 היא הופיעה עם אחיה הזמר אנטוניו (מהצמד "אנטוניו ורונית") בתוכנית הטלוויזיה "בטברנה" בהנחיית שמעון פרנס. לאחר מכן היא הופיעה עוד כמה פעמים בודדות עם גיטריסט הפלמנקו באלדי אולייר שניגן בתוכנית הזו.
פרנסיס הייתה אם לארבעה. התגוררה בראשון לציון עד שנת 2004, ולאחר מכן עברה לפתח תקווה. פרנסיס שבה לשמה המקורי, שריתה.
ניע זשוריצי כלופצי

ניגון נְיֶע זשוּרִיצִי כלוֹפְּצִי הוא ניגון שמחה, מניגוני חב"ד, בשפה סלאבית מזרחית, בסגנון שירי האיכרים ברוסיה בתחילת המאה ה-19. המיוחס למקהלת חסידי רבי דובער שניאורי ("אדמו"ר האמצעי") האדמו"ר השני של חב"ד.
אודות הניגון

מילות הניגון: ”נִיֶע זשוּרִיצִי כְלאָפְּצִי, שְׁטָאָ אִיז נאַמי בּוּדיעֶט, מִי פּאַיעֶדעֶם דאָ קאַרטשינקו, טאַם אִי וָודְקָא בּוּדִיֶעט”
בתרגום חופשי לעברית: ”אל דאגה חֶבְרַיָּה, מה יהיה איתנו: אנחנו נגיע תיכף לפונדק, ושם לא תחסר וודקה”. הניגון הוא על חבורה הנוסעת לפונדק, ומתעודדת לא לדאוג ולהמשיך בנסיעה כי שם מחכה להם וודקה.
הניגון הושר אצל רבי דובער שניאורי במקהלת ה"קאפעליע" שלו, והוא מושר בחב"ד 200 שנה. בספר הניגונים - חב"ד זהו ניגון מספר קי"א (111). חסידי חב"ד ברוסיה נהגו לשיר את הניגון במאה ה-19 ובעשור ה-1 של המאה ה-20 בזמן ההליכה והנסיעה לרבי לעיירה לובביץ'.
הנמשל מהשיר שחב"ד לקחו מזה הוא על חסידים הנוסעים אל הרבי; החֶבְרַיָּה הם החסידים, הפונדק הוא בית מדרשו של הרבי, והוודקה מסמלת את תורת החסידות, ממנה ישתו החסידים כאשר יגיעו אל רבם. וכן שכאשר נמצאים בגלות, הגלות היא כמו הדרך והבית מדרש של הרבי הוא כמו הפונדק, ממנו שואבים כוח לעבודת השם, וכן פירושים נוספים.
בחסידות חב"ד בזמנים מיוחדים כאשר שרים את הניגון ארבע בבות בהתוועדויות, נוהגים ששרים "ניע זוריטשע" לאחר ארבע בבות. אצל רבי שלום דובער שניאורסון היו מנגנים ניגון זה ואצל רבי יוסף יצחק שניאורסון. אצל הרבי מלובביץ' שרו ניגון זה רבות.
ביצועים ועיבודים מוזיקליים

הניגון הופיע ב-1960 באלבום "ניגוני חב"ד 1" של ניח"ח ובשנות ה-70 של המאה ה-20 באלבום "ניגוני חב"ד 10" של ניח"ח תקליט של "ערב חב"ד", ב-1996 באלבום "האפ קאזאק" של אברהם פריד ובאלבום "ניגוני חב"ד 3" של חנן בר סלע, במהלך השנים בוצע הניגון על ידי מספר אמנים.
גרסאות כיסוי של השיר יצאו; בשנת 2016 יצא לאור באלבום צמאה 3 השיר משולב בעברית בביצוע נריה מויאל, בשנת 2017 יצא סינגל על ידי חיים שלמה מאייעס משולב יידיש.
ראו גם

ניגון הקאפעליע
לקריאה נוספת

זושא וולף, היכל הנגינה, בחלק "ניגוני האדמ"ורים וביאורם", בכותרת "ניע זוריטשי כלאפצי", עמודים ע"ב-פ"ו.
הערות שוליים

↑  תורת מנחם שיחת כ"ף מנחם אב ה'תשי"ב עמוד 130.
1 2  שמואל זלמנוב, ספר הניגונים, - ניגון קי"א - ניע זוריטשי כלאפצי, עמודים נ"ז-נ"ח
↑  חלק מהניקוד לקוח מ"אוצר הניגונים - ספר הניגונים המחודש - חב"ד" של אלאור וולנר, חלק ב, עמוד 30, תשרי תש"פ, ראשון לציון
↑  שהושר אצל רבי דובער שניאורי: היכל הנגינה, עמוד ע"ה
↑  שהושר במקלת הקפאליא: שלום דובער שניאורסון, שמחת תורה תרע"ג, נדפס ב"תורת שלום", עמודים 157–158 | וכן אצל מ.ש. גשורי, אנציקלופדיה של החסידות, הנגון והרקוד בחסידות, חלק א', רוסיה הגדולה, "פרק 11: נגינה וזמרה בשושלת החבדי"ם", עמוד 214. נדפס בתל אביב, תשט"ו. שם הוא כותב גם בקשר לזמן הניגון: "למעלה ממאה ועשרים שנים מושר הניגון בפי חסידי חב"ד" | בשיחת רבי יוסף יצחק שניאורסון פסח תש"א: "..במשך המאה ועשרים שנה שהניגון הזה קיים אצל חסידי חב"ד.." (נדפס גם בספר הניגונים חלק א עמוד נח)
1 2  הניגון בביצוע ניח"ח, והתווים מספר הניגונים
↑  ניע זשוריצי | היכל הנגינה עמוד ע"ב | לפירושים נוספים ראו למשל: בס"ד. שיחת ש"פ ויצא, ט' כסלו ה'תשי"א, קטע י'
↑  ראו למשל: תיעוד אצל הרבי מלובביץ' | היכל הנגינה עמוד ע"ז | התוועדות הצאצאים, התוועדות בי"ט כסלו | הקלטת התוועדות משנת תשכ"ו (מהדקה 8:30 ועד הדקה 15:09 ארבע בבות ולאחריו:) מהדקה 15:10 שומעים את "נְיֶה ז'וּרִיצִי חְלוֹפְּצִי"
↑  אצל הרש"ב: יהודה חיטריק באתר אוצר החוכמה
↑  אלפנביין ישראל | ספר השיחות תש"ד, עמוד 41
↑  ראו למשל: י"ב תמוז תשמ"ג | ניגון "ניע זשוריצי כלאפצ'י", ט"ו תמוז תשמ"ו - 22 ביולי 1986 | ניגון 'ניע זשוריצי' בהתוועדות עם הרבי, ט"ו תמוז תשמ"ז | ועוד אחד
↑  השיר בביצוע אברהם פריד
↑  בביצוע חנן בר סלע
↑  בניהם להקת סולפראם בשנת 2014 - י"ט שבט תשע"ד ניע זוריטשי, דקה 2:11. חב"ד אינפו
↑  ניע שזוריטצי חלופץ' - נריה מויאל
↑  חיים שלמה מאייעס סינגל "וודקה", 2017
↑  זושא וולף, ניע זוריטשי כלאפצי באוצר החוכמה
| ניגוני חב"ד |
| --- | --- | --- |
| הניגונים המכוונים | "ניגון שלוש תנועות" ■ אדמו"ר הזקן: ניגוני רבי שניאור זלמן • "ארבע בבות" • "אבינו מלכנו" • "אלי אתה" • "כאיל תערוג" • "קול דודי" ■ אדמו"ר האמצעי: "ניגון הקאפעליע" ■ הצמח צדק: "ניגון ההשתטחות" • "ימין ה' רוממה" • "כאיל תערוג" ■ אדמו"ר המהר"ש: "לכתחילה אריבער" ■ אדמו"ר הרש"ב: "ניגון הכנה" • "ניגון רוסטוב" ■ אדמו"ר הריי"צ: "ניגון הבינוני" ■ הרבי מלובביץ': ניגוני הרבי מלובביץ' • "אנעים זמירות" • "אתה בחרתנו" • "דרכך אלוקינו" • "הוא אלוקינו" • "והיא שעמדה" • "כי אנו עמך 1" • "כי אנו עמך 2" • "צמאה לך נפשי" • "צמאה צמאה" • "רחמנא דעני" • "שאמיל" |  |
| ניגונים נוספים | "קול ביער" • "הנשמה יורדת" • "פדה בשלום" • "ניגון לי"ב–י"ג תמוז" • "והריקותי לכם ברכה" • "ניע זשוריצי כלופצי" • "ניגון לחסידי הצמח צדק" • "ניגון הקפות" • "ניגון הכנה" • "ממצרים גאלתנו" • "יעלה תחנוננו" • "ופרצת" • "הצילני נא" • "הושיעה את עמך" • "אך לאלוקים" • "אימתי קאתי מר" • "ניגון מפולטבה" • "שובה השם" • "ניגון הפלפול" |  |
ישנם מעל 500 ניגוני חב"ד, מובאים רק ניגונים נבחרים
כללי: ניח"ח • ספר הניגונים ■ פרויקטים: ניגוני חב"ד (16 אלבומים) • משה לאופר מנגן חב"ד (4 אלבומים) • צמאה (6 אלבומים) ■ אלבומים: ניגון הבעש"ט • אבינו מלכנו • האפ קאזאק • יענקל יענקל
| --- | --- |
בקרת זהויות :  MusicBrainz work: f340951e-2228-4938-b9ae-2e467cfedc77
קירבי (סדרת משחקים)

| --- | --- |

הסמליל של קירבי החל מ-2022
 כללי
 תאריך הוצאה:  המשחק הראשון, Kirby's Dream Land יצא ב-1992
 סוגה:  הרפתקאות, ארקייד, פלטפורמה
 פיתוח:  HAL Laboratory
 הוצאה לאור:  נינטנדו
 ארץ מקור:  יפן 
 הפצה:  נינטנדו
 עיצוב:  נינטנדו
 דרישות תוכנה
 מצבי משחק:  שחקן יחיד
 פלטפורמות:  NES, SNES, גיים בוי, Game Boy Color, נינטנדו 64, גיימקיוב, Game Boy Advance, נינטנדו DS נינטנדו 3DS, Wii, Wii U, נינטנדו סוויץ'
 
 kirby.nintendo.com
 
קירבי (באנגלית: Kirby) היא סדרת משחקי וידאו שנוצרה על ידי HAL Laboratory ונינטנדו. בעקבות סדרת המשחקים גם נוצרה סדרת אנימה שמבוססת על סדרת המשחקים, "Kirby: Right Back at Ya!‎" (ששמה ביפן הוא כשם סדרת המשחקים hoshi no kaabii). המשחק הראשון בסדרה הוא "Kirby's Dream Land" שיצא לאור בשנת 1992. הסדרה מתמקדת בקירבי, יצור ורוד ועגול אשר יכול לשאוב לתוכו יצורים אחרים באמצעות הפה שלו. כאשר הוא עושה זאת, הוא יכול לירוק אותם בחזרה או לבלוע אותם ולקבל את הכוחות שלהם, הנקראות יכולות העתקה. המשחקים בסדרה מעוצבים כך שגם אנשים המנוסים במשחקים וגם אנשים שלא יוכלו להנות מהם. כמו כן, הוא יכול לעוף כשהוא עוצר בתוכו אוויר.
סדרת המשחקים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סדרת המשחקים > משחקים ראשיים

משחקים אלו הם משחקי פלטפורמה. ניתן לדעת האם המשחק הוא משחק ראשי אם השם היפני שלו מכיל את המילים "星のカービィ" (Hoshi no Kaabi)
| שם המשחק | שנת יציאה לאור | קונסולה | הערות |
| --- | --- | --- | --- |
| Kirby's Dream Land | 1992 | גיים בוי |  |
| Kirby's Adventure | 1993 | NES | המשחק הראשון בסדרה שבו קירבי יכול להעתיק את היכולות של האויבים שהוא בולע. |
| Kirby's Dream Land 2 | 1995 | גיים בוי |  |
| Kirby Super Star | 1996 | SNES | נקרא "Kirby's Fun Pak" באירופה. המשחק הראשון בסדרה שבו קירבי יכול לצרף לשורותיו את האויבים שלו, במקום לבלוע אותם ולקבל את היכולות שלהם. משחק זה מורכב משישה משחקים קטנים יותר: Spring Breeze - חידוש של "Kirby's Dream land".  Dyna Blade - קירבי נלחם בציפור דיינה בלייד, שמשמידה את הגידולים של ארץ החלומות.  Gourmet Race - מרוץ שבו קירבי מתחרה נגד המלך דידידי ובו הוא צריך להגיע למקום הראשון ולאסוף כמה שיותר מזון.  The Great Cave Offensive - קירבי נופל למערה וצריך לצאת ממנה ולמצוא את כל אוצרותיה  Revenge of Meta Knight - קירבי צריך לעצור את יריבו מטה נייט, שמנסה להשתלט על ארץ החלומות באמצעות ספינת האוויר שלו, ההאלברד.  Milky Way Wishes - קירבי יוצא למסע ברחבי הגלקסיה כדי למנוע מהשמש והירח להילחם. במשחק זה קירבי מקבל יכולות העתקה מגביעים, במקום מלבלוע את אויביו. נחשב לעלילה הראשית של "Kirby Super Star". |
| Kirby's Dream Land 3 | 1997 | SNES |  |
| Kirby 64: The Crystal Shards | 2000 | נינטנדו 64 | המשחק הראשון בסדרה שמוצג בגרפיקות תלת-מימד. במשחק זה קירבי יכול לשלב את יכולות ההעתקה שלו. |
| Kirby & The Amazing Mirror | 2004 | גיים בוי אדוונס | המשחק הראשון בסדרה שבו ארבעה שחקנים יכולים לשחק בבת-אחת. |
| Kirby Squeak Squad | 2006 | נינטנדו DS | נקרא "Kirby: Mouse Attack" באירופה. |
| Kirby's Return to Dream Land | 2011 | Wii |  |
| Kirby: Triple Deluxe | 2014 | נינטנדו 3DS |  |
| Kirby: Planet Robobot | 2016 | נינטנדו 3DS |  |
| Kirby Star Allies | 2018 | נינטנדו סוויץ' | משחק זה משפר את מכניקת החברים העוזרים שהופיעה לראשונה ב"Kirby Super Star". |
| Kirby and the Forgotten Land | 2022 | נינטנדו סוויץ' | המשחק הראשון בסדרה בעל משחקיות תלת-ממדית מלאה. |
סדרת המשחקים > משחקי ספין-אוף

משחקים אלו הם משחקים בז'אנר שונה מהמשחקים הראשיים (למעט "Kirby's Epic Yarn").
| שם המשחק | שנת יציאה לאור | קונסולה | הערות |
| --- | --- | --- | --- |
| Kirby's Pinball Land | 1993 | גיים בוי | משחק פינבול. |
| Kirby's Dream Course | 1994 | SNES | משחק בסגנון גולף. |
| Kirby's Avalanche | 1995 | SNES | נקרא "Kirby's Ghost Trap" באירופה. מבוסס על המשחק "Super Puyo Puyo" של Compile. המשחק היחיד בסדרה שלא יצא ביפן. |
| Kirby's Block Ball | 1995 | גיים בוי | משחק פאזל הדומה למשחק "Breakout". |
| Kirby's Toy Box | 1996 | SNES (Satellaview) | אוסף מיני-משחקי פאזל. יצא לשירות "Satellaview" ביפן בלבד. |
| Kirby's Star Stacker | 1997 | גיים בוי | משחק פאזל הדומה למשחק "Dr. Mario". |
| Kirby Tilt 'n' Tumble | 2000 | גיים בוי קולור | במשחק זה קירבי נשלט באמצעות חיישן תנועה המותקן בקלטת המשחק. |
| Kirby Air Ride | 2003 | נינטנדו גיימקיוב | משחק מרוצים. |
| Kirby: Canvas Course | 2005 | נינטנדו DS | נקרא "Kirby: Power Paintbrush" באירופה. במשחק זה השחקן מזיז את קירבי באמצעות קווים המצוירים באמצעות הסטיילוס של הנינטנדו DS. |
| Kirby's Epic Yarn | 2010 | Wii | במשחק זה, במקום להשתמש ביכולות העתקה, קירבי העשוי מצמר יכול לשנות את צורתו. |
| Kirby Mass Attack | 2011 | נינטנדו DS | במשחק זה השחקן מזיז עשרה קירבים באמצעות הסטיילוס של הנינטנדו DS. |
| Kirby Fighters Deluxe | 2014 | נינטנדו 3DS | משחק לחימה. מבוסס על המיני-משחק "Kirby Fighters" שמופיע ב-"Kirby: Triple Deluxe". |
| Dedede's Drum Dash Deluxe | 2014 | נינטנדו 3DS | משחק קצב המבוסס על המיני-משחק "Dedede's Drum Rush" שמופיע ב-"Kirby: Triple Deluxe". המשחק היחיד שבו אי אפשר לשחק בתור קירבי. |
| Kirby and the Rainbow Curse | 2015 | Wii U | נקרא "Kirby and the Rainbow Paintbrush" באירופה. המשך רוחני ל-"Kirby: Canvas Course". |
| Team Kirby Clash Deluxe | 2017 | נינטנדו 3DS | מבוסס על המיני-משחק "Team Kirby Clash" המופיע ב-"Kirby: Planet Robobot". |
| Kirby's Blowout Blast | 2017 | נינטנדו 3DS | מבוסס על המיני-משחק "Kirby 3D Rumble" המופיע ב-"Kirby: Planet Robobot". |
| Kirby Battle Royale | 2017 | נינטנדו 3DS | משחק לחימה. המשחק הראשון בסדרה עם אפשרות לשחק אונליין. |
| Super Kirby Clash | 2019 | נינטנדו סוויץ' | המשך ל-"Team Kirby Clash Deluxe". |
| Kirby Fighters 2 | 2020 | נינטנדו סוויץ' | המשך ל-"Kirby Fighters Deluxe". |
| Kirby's Dream Buffet | 2022 | נינטנדו סוויץ' | משחק מרוצים. |
סדרת המשחקים > אוספי משחקים וחידושים

משחקים אלו הם חידושים של משחקים ישנים יותר.
| שם המשחק | שנת יציאה | קונסולה | הערות |
| --- | --- | --- | --- |
| Kirby no Kirakira Kizzu | 1998 | SNES | חידוש של "Kirby's Star Stacker". יצא רק ביפן. |
| Kirby: Nightmare in Dream Land | 2002 | גיים בוי אדוונס | חידוש של "Kirby's Adventure". המשחק מכיל מיני-משחקים חדשים ומצב חדש בשם "Meta Knightmare" שבו אפשר לשחק את המשחק בתור מטה נייט. |
| Kirby Super Star Ultra | 2008 | נינטנדו DS | חידוש של "Kirby Super Star". מוסיף משחקים חדשים, ביניהם: Revenge of the King - גרסה מאתגרת יותר של "Spring Breeze".  Helper to Hero - משחק שבו אחד מהחברים העוזרים של קירבי יכול להילחם בבוסים.  Meta Knightmare Ultra - שבו אפשר לשחק את מטה נייט. |
| Kirby's Dream Collection: Special Edition | 2012 | Wii | אוסף המכיל את ששת המשחקים הראשיים הראשונים של קירבי ושלבי אתגרים המבוססים על "Kirby's Return to Dream Land". |
| Kirby's Extra Epic Yarn | 2019 | נינטנדו 3DS | חידוש של "Kirby's Epic Yarn". |
| Kirby's Return to Dream Land Deluxe | 2023 | נינטנדו סוויץ' | חידוש של "Kirby's Return to Dream Land". |
סדרת אנימה

בשנת 2001, שוחררה סדרת אנימה בשם !Kirby: Right Back At Ya, הסדרה נוצרה על ידי הסטודיו .Warpstar Inc, ודובבה לאנגלית על ידי 4Kids Entertainment, שגרסתם לסדרה דובבה למספר של שפות, ביניהן עברית (ששודרה בערוץ הילדים בין השנים 2005-2004). הסדרה מספרת שלפני אלפי שנים, יצור אפל בשם נייטמר (Nightmare, הרשע של המשחק Kirby's Adventure), הופיע ויצר חברה בשם Nightmare Enterprises, הידועה גם כ"תאגיד NME", שהיו בו הרבה צבאות שכבשו חלק נרחב מהייקום. היו צבאות שנלחמו בתאגיד, אך נכשלו. עם זאת, כולם די הופתעו כאשר הספינה של קירבי מתרסקת קרוב לקאפי טאון (כפר פופופו בדיבוב היפני). הם מוצאים שהוא זעיר, עגול, ורוד, וילד, שלא כמו הרצון של טיף (פומו בדיבוב היפני) שיהיה אביר חזק. למרות המאפיינים האלו כמעט כמו הלוחם שלו, הוא ממהר להציל את כל מי שנמצא בסכנה. הוא התיידד מהרה על ידי האחים טיף וטוף (באן בדיבוב היפני), יחד עם משרתיהם פולולו (לולולו במשחקים ובדיבוב היפני) ופאלהלה (להלהלה במשחקים ובדיבוב היפני). קירבי ומטה נייט הם מגזע שפעם נלחם בנייטמר בשביל להגן על הגלקסיה והם יכולים להגיע לגיל שמעל 200.
מספר קטעים בסדרה היפנית שונו או צונזרו כשהסדרה עובדה בארצות הברית, בין היתר רכבו הראשון של קינג דידידי שבסדרה היפנית הופיע כרכב צבאי טלוא ובסדרה היפנית שונה לרכב עם תותח שעליו הסמל של דידידי עצמו. וכן, בסדרה הופיעו לצד הדמויות במשחק גם דמויות מקוריות.
ראו גם

נינטנדו
כביש 463

| --- | --- |

 מידע כללי
 סיווג:  כביש אזורי
 ציר:  כביש רוחב
 אורך:  כ-23 ק"מ
 מיקום
 ערים ראשיות:  גוש טלמונים, אל בירה
 נקודת התחלה:  צומת ניל"י
 נקודת סיום:  כביש 466
 
 קואורדינטות:  31°55′32″N 35°08′25″E﻿ / ﻿31.925650543717°N 35.140278512508°E﻿ / 31.925650543717; 35.140278512508
  מפת מיקום  מפה מפורטת   (למפת גוש דן מוגדלת) כביש 463(למפת גוש דן רגילה) כביש 463(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 463(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 463  he tabBackground:;tabBorder:#aaa;defaultTab:0;
 
כביש 463 הוא כביש רוחב אזורי בישראל המתחיל בצומת ניל"י במערב, ומסתיים בכביש 466 סמוך לאל בירה במזרח. אורכו של הכביש כ-23 ק"מ והוא עובר בשטח C ו-A. הכביש פתוח לישראלים עד היישוב דולב.
תולדות הכביש

קטע הכביש בין גוש טלמונים לבין בית אל נפתח לתנועת ישראלים לאחר לחץ ושביתת רעב של פנחס ולרשטיין ראש מועצת אזורית מטה בנימין[דרוש מקור]. לאחר פתיחתו קיבל את השם ציר ולרשטיין[דרוש מקור].
בפרוץ האינתפאדה השנייה בשנת 2000 נסגר הציר לתנועה ישראלים. תושבי היישובים מחו כנגד סגירת הכביש שגורם להארכת הדרך בין בית אל לגוש טלמונים ומרכז הארץ.[דרוש מקור]
בשנת 2008 אישר מח"ט בנימין אמיר אבולעפיה את פתיחת ציר ולרשטיין באופן מיוחד על מנת שמרוץ הלפיד לזכרם של איטה ואפרים צור יעבור בו.
צמתים לאורך הכביש

| ק"מ | שם | סוג מפגש | מיקום | דרכים מצטלבות |
| --- | --- | --- | --- | --- |
כביש 463 ממערב למזרח
| 0 | צומת ניל"י |  | ניל"י |  כביש 446 |
| 0.4 | צומת ללא שם |  | ניל"י | כניסה לניל"י |
| 3.7 | צומת ללא שם |  | נעלה | כניסה לנעלה |
| 7.2 | צומת הדואר |  | ליד גוש טלמונים |   כביש 455,   כביש 4556 |
| 8.2 | צומת ללא שם |  | ראס כרכר | כניסה לראס כרכר |
| 10.5 | צומת הפרסה |  | דולב |  כביש 450 |
| 12 | דולב |  | דולב | דולב |
| 13.7 | יציאה מזרחית של דולב |  | דולב |  אין מעבר לישראלים לכיוון עין קיניא |
| 14.6 | עין קיניא |  | עין קיניא | עין קיניא |
| 21.5 | צומת ללא שם |  | אל בירה, סורדא |  כביש 4556 |
| 22.5 | צומת ללא שם |  | בית אל |  כביש 466  אין מעבר לישראלים לכיוון דולב |
הערות שוליים

↑  יוזמה אישית – פתיחת ציר וולרשטיין, באתר ערוץ 7
↑  אליה שילה, מירוץ הלפיד ירוץ על 'ציר ולרשטיין', באתר ערוץ 7, 16 בדצמבר 2008.
| כבישי השומרון |
| --- | --- | --- |
| כבישי אורך | כביש 60 • כביש 446 • כביש 466 • כביש 578 (כביש אלון) • כביש 596 • כביש 5444 • כביש 5066 • כביש 5504 • כביש 5788 (מעלה שי) |  |
| כבישי רוחב | כביש 5 • כביש 55 • כביש 57 • כביש 465 • כביש 505 • כביש 555 • כביש 557 • כביש 585 • כביש 611 • כביש 4775 • כביש 5050 • כביש 5533 • כביש 5615 • כביש 6115 • כביש 6513 • כביש 6235 |  |
לאה סדו

| --- | --- |

סדו, 2014
 לידה:  1 ביולי 1985 (בת 39) צרפת פריז, צרפת 
 שם לידה:  Léa Hélène Seydoux Fornier de Clausonne 
 מדינה:  צרפת 
 תקופת הפעילות:  מ-2005 
 מספר צאצאים:  1
 פרסים והוקרה:  אביר במסדר ההצטיינות הלאומי (20 ביוני 2022)  אביר מסדר האמנויות והספרות (10 בפברואר 2016)  גביע שופאר 
 פרופיל ב-IMDb
 
לאה אֵלֵן סֵדוּ-פורנייה דה קלוזון (בצרפתית: Léa Hélène Seydoux-Fornier de Clausonne; נולדה ב-1 ביולי 1985), המוכרת בשם האמנותי לאה סֵדוּ, היא שחקנית קולנוע צרפתייה. זכתה להכרה בזכות הופעותיה בסרטים "רובין הוד", "משימה בלתי אפשרית 4: קוד הצללים", "חצות בפריס", "כחול הוא הצבע החם ביותר", "מלון גרנד בודפשט" ובסרטי ג'יימס בונד "ספקטר" והמשכו "לא זמן למות".
סדו, 2009
ביוגרפיה

לאה סדו נולדה בפריז שבצרפת, למשפחה מרקע נוצרי. היא בתם של איש העסקים אנרי סדו, והנדבנית ואלרי סדו. סדו היא נכדתו של המפיק הצרפתי ז'רום סדו וקרובת משפחתו של בעליה של חברת ההפקה "Gaumont" ניקולא סדו.
קריירה

היא החלה את דרכה בתחום המשחק בקומדיה "Mes copines" ובדרמה "מאהבת זקנה", ופרצה לתודעה בצרפת בזכות הופעה ראשית בשנת 2008 בדרמה "הנשמה הטהורה" (La belle personne), שבה גילמה את הנערה ז'וני. על הופעתה הייתה סדו מועמדת לפרס פריצת השנה של פרס סזאר.
ב-2009 היא הופיעה בדרמה האוסטרית המצליחה "לורדס" והופיעה בהופעת הבכורה ההוליוודית הקצרה שלה בסרטו מעורר המחלוקת של קוונטין טרנטינו "ממזרים חסרי כבוד", שבו הופיעה, בתחילתו, בתפקיד אחת מתוך שלוש בנותיו של מר פייר לפטיד, אשר מסתיר משפחה יהודית מתחת לרצפת ביתו.
ב-2010 השתתפה בסרטו של רידלי סקוט "רובין הוד" בתפקיד איזבל מאנגולם, אשתו של המלך ג'ון. כמו כן, הייתה מועמדת בפעם השנייה לפרס פריצת השנה של פרס סזאר על הופעתה בסרט "פרודנס היקרה".
ב-2011 הופיעה בסרט הפעולה שובר הקופות "משימה בלתי אפשרית 4" בתפקיד המתנקשת הצרפתייה סבין מוראו, ובסרטו של וודי אלן "חצות בפריס" בתפקיד גבריאלה, מוכרת תקליטים איתה מתיידד גיבור הסרט גיל (אוון וילסון).
ב-2014 זכתה בפרס לומייר על הופעותיה בסרט "כחול הוא הצבע החם ביותר" וב-"Grand Central". בשנת 2016 שיחקה לצד מריון קוטיאר בסרט "זה רק סוף העולם" של הבמאי הקנדי קסבייה דולן.
חיים אישיים

בספטמבר 2016 סיידו פרסמה שהיא ובן זוגה אנדרה מאייר מצפים לילד ראשון יחד. ב-18 בינואר 2017, היא ילדה את בנה הבכור, ז'ורז'.
ביולי 2021 סיידו נמצאה חיובית ל-COVID-19, הייתה אסימפטומטית ומבודדת בביתה בפריז. האבחנה גרמה לה לדלג על פסטיבל קאן 2021.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | Girlfriends | אורורה |  |
| 2007 | מאהבת זקנה | אוליביה |  |
| 2007 | 13 French Street | ג'ני |  |
| 2008 | On War | מארי |  |
| 2008 | Des poupées et des anges | ג'יזל |  |
| 2008 | הנשמה הטהורה | ג'וני |  |
| 2009 | לורדס | מריה |  |
| 2009 | Des illusions | נערת הסאבוויי |  |
| 2009 | ממזרים חסרי כבוד | שרלוט לה-פאדיה |  |
| 2009 | Plein sud | לאה |  |
| 2010 | רובין הוד | איזבל, רוזנת אנגולם (אנ') |  |
| 2010 | Sans laisser de traces | פלור |  |
| 2010 | פרודנס היקרה | פרודנס פרידמן |  |
| 2010 | ורדים בתשלומים | מרג'ולין |  |
| 2010 | מסתרי ליסבון | בלאנש דה מונטפורט |  |
| 2011 | חצות בפריס | גבריאלה |  |
| 2011 | משימה בלתי אפשרית 4: קוד הצללים | סבין מורו |  |
| 2011 | Le roman de ma femme | אווה |  |
| 2012 | שלום למלכה | אגת'ה סידוני לאבורד |  |
| 2012 | L'Enfant d'en haut | לואיז |  |
| 2013 | כחול הוא הצבע החם ביותר | אמה |  |
| 2013 | גרנד סנטרל | קרול |  |
| 2014 | היפה והחיה | בלה |  |
| 2014 | מלון גרנד בודפשט | קלוטילד |  |
| 2014 | סן לורן | לולו דה לה פאלייז (אנ') |  |
| 2015 | יומנה של חדרנית | סלסטין |  |
| 2015 | הלובסטר | מנהיגה בודדה |  |
| 2015 | ספקטר | ד"ר מדלן סוואן |  |
| 2016 | זה רק סוף העולם | סוזנה |  |
| 2018 | זואי | זואי |  |
| 2018 | גיבורים במצולות | טניה |  |
| 2019 | רחמים | קלוג |  |
| 2021 | הכרוניקה הצרפתית | סימון |  |
| 2021 | הונאה | המאהבת האנגליה |  |
| 2021 | סיפורה של אשתי | ליזי |  |
| 2021 | France | פראנס דה מורס |  |
| 2021 | לא זמן למות | ד"ר מדלן סוואן |  |
| 2022 | בוקר יפה אחד (אנ') | סנדרה קינצלר | מועמדת פרס האקדמיה האירופית לקולנוע לשחקנית הטובה ביותר (אנ') (2022) |
| 2024 | חולית: חלק שני | ליידי מרגו פנריג |  |
| TBA | פשעי העתיד | קפריס |  |
| TBA | Le Bal des Folles | פאני |  |
| TBA | La Bête | גבריאלה |  |
| TBA | Camere separate |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | Père et Maire | תלמידה | פרק: "Responsabilité parentale" |
| 2008 | Les Vacances de Clémence | ג'קי | סרט טלוויזיה של France 2 |
כביש 465

| --- | --- |


 מידע כללי
 כינוי:  "כביש חוצה בנימין"
 סיווג:  כביש אזורי
 ציר:  כביש רוחב
 אורך:  38 ק"מ
 מיקום
 ערים ראשיות:  יהודה ושומרון 
 נקודת התחלה:  צומת גבעת כ"ח
 נקודת סיום:  צומת המשטרה הבריטית
 
 קואורדינטות:  32°00′27″N 35°06′54″E﻿ / ﻿32.007439488127°N 35.115090391285°E﻿ / 32.007439488127; 35.115090391285
  מפת מיקום  מפה מפורטת   (למפת גוש דן מוגדלת) כביש 465(למפת גוש דן רגילה) כביש 465(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 465(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 465  he tabBackground:;tabBorder:#aaa;defaultTab:0;
 
צומת רנתיס על כביש 465
כביש 465 הידוע גם בשם "כביש חוצה בנימין", הוא כביש רוחב במרכז ישראל. רובו של הכביש עובר באזורי יהודה ושומרון. הכביש מתחיל בצומת גבעת כ"ח, חוצה את הקו הירוק במחסום רנתיס ומסתיים בצומת המשטרה הבריטית, שם הוא נפגש עם כביש 60 בין שילה לעפרה.
כביש זה שאורכו הוא כ-38 ק"מ, הוא כביש הנחשב יחסית מסוכן, שכן הוא עובר באזור הררי, חשוך ברובו, מפותל מאוד ויש בו כמה קטעים ללא קליטת תקשורת סלולרית.